(પ્રતિનિધિ) અમદાવાદ : અમદાવાદ શહેરમાં સ્કૂલ વાહનોનું ચેકિંગ કરી નિયમોનો ભંગ કરતા ચાલકો વિરૂધ્ધ કાર્યવાહી કરવામાં આવી રહી છે એક માસ પૂર્વે સ્કૂલવાનમાંથી બાળકો પડી જવાની ઘટનાના પગલે તંત્ર સફાળુ જાગ્યુ છે અને રાજયવ્યાપી કાર્યવાહી કરવામાં આવી રહી છે આ પરિસ્થિતિ વચ્ચે આજે વહેલી સવારે શહેરના વસ્ત્રાપુર વિસ્તારમાં પ્રેમચંદ્રનગર ત્રણ રસ્તા પાસે ટર્ન લઈ રહેલી સ્કૂલ બસને પુરઝડપે આવતી કારે ટક્કર મારતાં બસમાં બેઠેલા વિદ્યાર્થીઓ ગભરાઈ ગયા હતા.